cyanic-selkie/wikianc huggingface dataset:
קאפ-האיסיין
בתקופה הקולוניאלית הייתה לעיר חשיבות רבה, והיא שימשה כבירת המושבה הצרפתית סן דומנג (Saint-Domingue). בשנת 1770 החליפה פורט-או-פרנס את קאפ-האיסיין כבירת המושבה. לאחר מרד העבדים בהאיטי, שימשה העיר כעיר הבירה הראשונה של ממלכת צפון האיטי, תחת שלטונו של אנרי כריסטוף.
בשל המרחק הרב מפורט-או-פרנס הבירה, יחד עם תשתיות התחבורה הרעועות במדינה, הופכת העיר לעיתים קרובות לבסיס למהפכנים ותנועות מחאה נגד הממשלה. לדוגמה בין ה-5-29 בפברואר 2004, נכבשה קאפ-האיסיין על ידי חמושים שהתנגדו לשלטונו של הנשיא ז'אן-ברטראן אריסטיד.
העיר שוכנת כ-19 קילומטרים צפונית מהעיירה ההיסטורית מילו שבה ארמון סנסוסי החרב. כ-28 קילומטרים דרומית לעיר שוכנת מצודת לה פרייר.
היסטוריה
במשך אלפי שנים ישבו באזור עמים ילידים, שהיגרו לשם ממרכז ודרום אמריקה. במאה השש עשרה יישבו את האי הכובשים הספרדים, המחלות הזיהומיות שהביאו עימם המתיישבים החדשים, גרמו להידלדלות מהירה של האוכלוסייה המקומית.
בשנת 1492 ייסד כריסטופר קולומבוס על החוף הסמוך לעיר, את היישוב הראשון שלו בעולם החדש. חורבות היישוב שנקרא לה נבידד (La Navidad), התגלו על ידי ארכאולוגים בשנת 1977.
בתחילת המאה השמונה עשרה כבשו הצרפתים מידי הספרדים חצי מהאי היספניולה, שם נטעו מטעים גדולים של קני סוכר במישורים הצפוניים, ויבאו אלפי עבדים אפריקאים. קאפ-פרנסיס הייתה לעיר חשובה בתקופה הקולוניאלית הצרפתית באי, והיא שימשה כבירת המושבה סן דומנג, מאז היווסדה בשנת 1711 ועד לשנת 1770, אז הועברו מוסדות השלטון לפורט-או-פרנס שבדרום-מערב האי.
מרכז העיר שוכן בין המפרץ להרים ממזרח וממערב, אזורים אלו מלאים בשכונות עוני. מרבית הרחובות צרים ומסודרים כרשתות, שריד לכיבוש האמריקאי בהאיטי בין השנים 1915–1934.
רעידת האדמה בקאפ-האיסיין, 1842
ב-7 במאי 1842 פקדה את האי רעידת אדמה שהיקפה מוערך ב-8.1 בסולם ריכטר. באסון נהרסו ערים רבות בהאיטי וברפובליקה הדומיניקנית השכנה, וכחמשת אלפים ושלוש מאות בני אדם נהרגו. אחד המבנים שחרבו בעיר הוא ארמון סנסוסי שלא הוקם שוב.
רעידת האדמה בהאיטי, 2010
תשתיות מעטות בקאפ-האיסיין נפגעו מהרעש, ותושבים רבים מרחבי המדינה התיישבו בעיר. שדה התעופה המקומי שנפגע, תוקן על ידי חיילים צ'יליאנים המשתייכים לכוח האו"ם במדינה. כמה מאות חיילים מכוח המשימה של האו"ם להאיטי (UNSTAMIH), מוצבים בעיר.
לאחר האסון הקימה ישראל יחידת מיון וטראומה בעיר.
נמל לבאדי (Labadee), אתר נופש סמוך לקאפ-האיסיין המוחכר לחברת הספנות רויאל קריביאן אינטרנשיונל, נהרס ברעש, ושוקם לאחר מכן. במסגרת השיקום, נבנה מזח בטון חדש, המאפשר לספינות גדולות במיוחד לעגון באתר.
כלכלה
קאפ-האיסיין ידועה כמרכז המונומנטים היסטוריים הגדול במדינה, יחד עם החופים הציוריים והשקטים שבה, הפכו אותה ליעד תיירותי חשוב לבני המעמד הגבוה במדינה. קאפ-האיסיין השוכנת בצפון היציב מושכת גם תיירים בין-לאומיים, החוששים מחוסר היציבות בדרום האי.
בעיר שפע מבנים הבנויים בסגנון האדריכלות קולוניאלית הצרפתית שנשתמרו היטב. במהלך ההפיכה במדינה, ולאחריה, עזבו צבעוניים רבים לניו אורלינס שבלואיזיאנה, שהייתה אז בשליטת צרפת. כתוצאה מכך יש לשני הערים קווי דמיון רבים בסגנון האדריכלי.
לבאדי
לבאדי (Labadee) הוא אתר נופש השוכן כשישה קילומטרים צפונית-מערבית למרכז קאפ-האיסיין, ומשמש לחניות ביניים קצרות לקרוזים של חברת רויאל קריביאן אינטרנשיונל. האתר מוחכר לרויאל קריביאן עד לשנת 2050, ומניב את החלק הגדול מתיירות במדינה משנת 1986. האתר מעסיק כשלוש מאות מקומיים, מאפשר לכמאתיים נוספים למכור את מרכולתם באתר. כמו כן נהנית ממשלת האיטי מתמלוגים של שישה דולרים מכל תייר המבקר באתר.
האתר מקושר לעיר באמצעות כביש. בין האטרקציות באתר: שוק מקומי, חופים, מתקני ספורט מים, גלישה זוויתית ועוד.
Vertières
אתר בו נערך קרב Vertières, הקרב האחרון במרד העבדים, התרחש ב-18 בנובמבר 1803. שבעת אלפי חיילי הצבא הצרפתי שנותרו בהאיטי, נסוגו לאחר התקפות המורדים בראשות ז'אן-ז'ק דסאלין (Jean-Jacques Dessalines), והממשלה המהפכנית הכריזה על עצמאותה.
במהלך הקרב האחרון אחד ממובילי המאבק, פרנסואה קפויס (François Capois) שנודע כקפויס-לה-מורט (Capois-La-Mort), הפך לגיבור המהפכה, לאחר שהמשיך ללחום למרות קליעים שהרגו את סוסו והעיפו את כובעו. מאז, הפך ה-18 בנובמבר לחג לאומי בהאיטי.
מצודת לה פרייר
המצודה נבנתה בין השנים 1805 ו-1820 על ידי אנרי כריסטוף, מנהיג במרד העבדים, ומלך צפון האיטי בהמשך. המצודה נחשבת כסמל לאומי בהאיטי.
בואיס סאיימן
בואיס סאיימן (Bois Caïman) שוכן כ-1.9 קילומטרים דרומית לעיר, באתר בוצעו טקסי וודו תחת עץ פיקוס בתחילת מרד העבדים. המקומיים מאמינים כי האתר בעל כוחות מיסטיים.
מורן רוז'
מורן רוז' (Morne Rouge) שוכן כ-5 קילומטרים דרומית לקאפ האיסיין. באתר מטע קני סוכר בשם "Habitation Le Normand de Mezy", שבו הועבדו כמה מהעבדים אשר הובילו את המרד נגד הצרפתיים.
תחבורה
התחבורה הציבורית מוגשת באמצעות מוניות, אופנועים, וטאפ טאפ; אוטובוסים, מיניבוסים וטנדרים צבעוניים הנעים על גבי מסלול קבוע.
ערים תאומות
לקאפ-האיסיין שלוש ערים תאומות:
נקמת הטרקטור
נקמת הטרקטור היא להקת רוק ישראלית. הלהקה הוקמה ב-1988 בתל אביב על ידי אבי בללי, אילן גרין אופיר לייבוביץ' ודני מקוב. את שמה של הלהקה הציע רמי פורטיס לחברי הלהקה, בעקבות שם של שיר שנגנז מאלבומו "סיפורים מהקופסא".
היסטוריה
נקמת הטרקטור הוקמה בשנת 1988 לאחר שבללי, ששב שנתיים קודם מברלין לארץ, החליט לקבץ סביבו כמה מחברי נעוריו ולהקים להקה חדשה. את הקלידן אילן גרין הוא הכיר בתיכון אורט טכניקום בגבעתיים, ועם הגיטריסט אופיר לייבוביץ' ניגן בלהקת נוער תל אביבית בשם מודוס ויוונדי. לאחר שצירפו אל השלישייה גם את המתופף דני מקוב, ששב מאנגליה בשנת 1989, החלה הלהקה לנסות לעניין גם את חברות תקליטים במוזיקה שלהם. לאחר שנדחתה על ידי מספר חברות תקליטים הוחתמה הלהקה על ידי ניצן זעירא בחברת נענע דיסק. נקמת הטרקטור הייתה הלהקה הראשונה שהוחתמה בחברה של זעירא. אלבום הבכורה, נקמת הטרקטור יצא במאי 1990. הוא הופק על ידי ברי סחרוף וכלל מספר להיטים שהבולטים שבהם הם "משחק של דמעות", "אדון הסליחות", המבוסס על ניגון יהודי ספרדי ו"עפיפונים" - גרסת כיסוי עברית לשיר שנכתב על ידי האל האקאדיי ולי פוקריס ובוצע במקור על ידי להקת Simon Dupree and the Big Soundundefined. תוך כדי העבודה על האלבום החלה הלהקה בקריירה מקבילה של כתיבת מוזיקה להפקות מחול. הלהקה הופיעה עם להקת בת-שבע בישראל ומחוץ לה במסגרת המופע "קיר", שזכה להצלחה גדולה.
ב-1992 יצא אלבומם השני, קיר, בשיתוף עם אוהד נהרין, אשר לא נחל הצלחה רבה.
בהמשך השנה יצא אלבומה השלישי של נקמת הטרקטור, "זכות הצעקה", שכלל את הלהיטים "ג'ונגל פיתוח" ו"היא". באותה השנה הקליטה הלהקה את השיר "אופניים וספר" עבור אופרת הרוק הגנוזה של הלל מיטלפונקט, "סאמארה". השיר נכלל באלבום הרביעי מ-1995, "ארונות מטבח". האלבום לווה באלבום ההופעה האקוסטי "מטבח אקוסטי" מ-1996 שכלל שירים משלושת האלבומים (פרט ל"קיר"). המופע זכה להצלחה רבה ולביקורות טובות והלהקה המשיכה להופיע במתכונת זו במשך שנים רבות לאחר מכן.
בשנת 1996 כתבה הלהקה את המוזיקה לסרט הקולנוע "סוף המשחק" בבימוי יוני דרמון, ובכיכובם של סער בדישי בתפקיד ראשי, משה איבגי ויגאל עדיקא.
ב-1999 יצא האלבום "טעות של הירח", המהווה שילוב של שני סוגי המוזיקה בהם עוסקת הלהקה. הוא כולל בין השאר מוזיקה מתוך הפקת המחזה אותלו של הבמאי יוסי פולק שיצרה הלהקה שנתיים קודם לכן.
ב-2003 יצא אלבום הרוק "לאן הולכים פתאום כולם" שזכה לביקורות משבחות וכלל את הלהיט "מסכים שטוחים". באותה השנה הגיע "מטבח אקוסטי" למעמד של אלבום זהב.
ב־2004 עזב גרין את הלהקה אחרי 15 שנות פעילות, ויצא לדרך עצמאית.
ביולי 2011, לאחר 8 שנים ללא הוצאת אלבום, הוציאה הלהקה סינגל ראשון "נשאר רק לרוץ" מתוך אלבום שישא את אותו שם. בספטמבר 2011 יצא האלבום "נשאר רק לרוץ", ובו שירים חדשים לצד גרסאות חדשות לשירים מהעבר, ביניהם "ג'ונגל פיתוח", "מתנתקת" ו"כנפיים שבורות" (בביצוע של יסמין אבן כזמרת אורחת).
ביוני 2013, הוציאה הלהקה סינגל ראשון "אד אן (בגלות)" מתוך האלבום "מה לאהובי", אלבומה התשיעי של הלהקה, שכולו לחנים לכתביו של משורר ימי הביניים רבי משה אבן עזרא. הלחנים בדיסק היו של בללי, למעט שניים - האחד בעל לחן עממי, והשני, "דדי יפת תואר", שהולחן על ידי רועי ירקוני. ביולי 2013 יצא לאור הסינגל השני מתוך האלבום "שתה אחי" בהשתתפות יורם חזן סולן להקת כנסיית השכל. באוגוסט 2013 יצא האלבום באופן רשמי תחת הלייבל אנובה מיוזיק. אבי בללי, סולן הלהקה אמר כי "האלבום הזה הוא מעגל שנסגר אחרי עשרים וחמש שנות פעילות של נקמת הטרקטור, הפעם בחרנו לקחת את הנגיעה שלנו לתרבות היהודית הספרדית לכדי אלבום שלם". גם באלבום הזה, נקמת הטרקטור מעניקים פרשנות מוזיקלית עכשווית, לטקסטים קלאסיים מן המקורות, באופן שממזג ביניהם ומשמיע את הצליל הכל כך מוכר שהקהל מזהה עם איתה. הלהקה חזרה אל השירה היהודית העתיקה של המשורר, שאחראי על אחד המפגשים הראשונים שלהם עם שיריו ("אל נורא עלילה"). אל הפיוטים של אבן עזרא הגיע בללי ב - 2009, בעת שהתאבל על מות אביו. הוא העמיק בטקסטים שעוסקים בסליחה, אהבה, געגועים וחשבון נפש - והלחין אותם. באלבום "מה לאהובי" לוקחים חלק גם שלמה בר בשיר "קסטיליה", איתמר דוארי על כלי הקשה ואליהו דגמי שמנגן בעוד. האלבום יצא במארז מהודר המכיל קלפים ועליהם מילות השירים, כמו כן, יצא בפורמט דיגיטלי.
אליפות ה-WWE
אליפות ה-WWE היא האליפות העולמית המשתייכת לתוכנית WWE SmackDown בארגון ה-WWE. השיאנים של אליפות ה-WWE הם ג'ון סינה וריק פלייר, שלהם 16 זכיות כל אחד. האלוף הנוכחי הוא רומן ריינס.
היסטוריה
בשנת 1963, הוגן התואר תחת השם אליפות ה-WWF או בשם המלא World Wrestling Federation Heavyweight Championship והאלוף הראשון היה באדי רוג'רס. אולם באותה התקופה התואר נחשב לבעל מעמד נחות בהרבה מתואר אלוף העולם של ליגת ה-NWA.
ב-17 במאי 1963 זכה ברונו סמרטינו ב-WWF בקרב מול באדי רוג'רס.
בשנת 1971 חזרה ליגת ה-WWF לליגת ה-NWA והכירה באלוף שלה כאלוף העולם האמיתי.
בשנת 1971 זכה איוון קולוף באליפות ה-NWA. לאחר שלושה שבועות זכה פדרו מוראלס בתואר. בשנת 1973 זכה סטן סטייזיאק באליפות ה-WWF או ה-NWA (לא ידוע).
בשנת 1973, רק עשרה ימים לאחר מכן, זכה ברונו סמרטינו באליפות פעם נוספת, לאחר שניצח את סטן סטייזיאק. בשנת 1977 זכה בילי גרהאם באליפות, אותה הפסיד לבוב בקלנד שנה לאחר מכן.
בשנת 1979 שונה שם הליגה ל-WWF וכך גם שם האליפות ל-World Wrestling Federation Heavyweight Championship. בשנת 1983 זכה "שייך הברזל" האיראני ב-WWF.
בשנת 1983 עזבה ליגת ה-WWF את ה-NWA פעם נוספת, וקראה לתואר האליפות בשם: WWF World Heavyweight Championship. התואר של ליגת ה-WWF היה חשוב הרבה יותר מהתואר של ה-NWA, בזכות האלוף שלה האלק הוגאן.
בשנת 1988 זכה אנדרה הענק בתואר ה-WWF.
בתחילת שנות התשעים שונה שוב השם ל-WWF Championship כקיצור לשם World Wrestling Federation Championship.
ב-31 במרץ 1996, שון מייקלס זכה באליפות ה-WWE בקרב הארוך ביותר בהיסטוריה של רסלמניה נגד ברט הארט.
ב-2 בספטמבר 2002 יצר המנהל של Raw תואר אליפות חדש בשם אליפות העולם במשקל כבד והעניק אותו לטריפל H, כתוצאה מכך האליפות הבלתי מעורערת של סמאקדאון נהפכה לאליפות ה-WWE.
ב-6 ביוני 2005, אלוף ה-WWE באותו הזמן, ג'ון סינה, עבר ל-Raw במסגרת הדראפט (עם האליפות), והתואר עבר ל-Raw.
ב-8 בינואר 2006 ג'ון סינה הובס על ידי אדג' שזכה בתואר אליפות ה-WWE הראשון בקריירה שלו לאחר שפדה את מזוודת ה"כסף בבנק" (Money In The Bank) שלו.
ב-29 בינואר 2006 ג'ון סינה החזיר לעצמו את תואר האליפות לאחר קרב חוזר נגד אדג'.
ב-3 ביולי 2006, נערך קרב משולש על אליפות ה-WWE בין אדג' רוב ואן דאם, וג'ון סינה. אדג' "גנב" מסינה את הסיכוי לניצחון, וזכה באליפות. התואר שב ל-Raw.
ב-17 בספטמבר 2006 נערך קרב בין ג'ון סינה לאדג', ג'ון סינה זכה בפעם השלישית באליפות ה-WWE.
ב-7 באוקטובר 2007 באירוע No Mercy הוכתר אלוף WWE חדש כאשר האלוף הקודם, ג'ון סינה היה צריך לוותר על התואר עקב פציעה חמורה. האלוף החדש הוא רנדי אורטון, שדקות ספורות לאחר הכתרתו כאלוף הפסיד את התואר בקרב נגד טריפל H, בסוף הערב התקיים קרב חוזר בין השניים ובו ניצח אורטון והחזיר לעצמו את תואר אליפות ה-WWE.
ב-23 ביוני 2008 התקיים "הדראפט" השנתי בו עבר האלוף הנוכחי, טריפל H, לסמאקדאון ולפי כך טריפל H עבר יחד עם האליפות לסמאקדאון.
ב-23 בנובמבר 2008 אדג' ניצח את טריפל H וולדימיר קוזלוב במסגרת אירוע "סדרת ההישרדות" ובכך זכה בתואר אליפות ה-WWE ה-4 בקריירה שלו.
ב-14 בדצמבר 2008 ג'ף הארדי ניצח את אדג' וטריפל H בקרב משולש והשיג בפעם הראשונה בקריירה שלו את אליפות ה-WWE.
ב-26 בינואר 2009 אדג' זכה בתואר האליפות אחרי שניצח את ג'ף הארדי.
ב-15 בפברואר 2009 טריפל H זכה בפעם השמינית באליפות ה-WWE לאחר שניצח בקרב הדחות באירוע No Way Out 2009 לאחר שהדיח את אנדרטייקר.
ב-26 באפריל 2009 רנדי אורטון ניצח את טריפל H בקרב על התואר ובכך הפך לאלוף ה-WWE.
ב-7 ביוני 2009 בטיסטה ניצח את רנדי אורטון בקרב על התואר בקרב כלוב באירוע "חוקי אקסטרים".
ב-15 ביוני 2009 נערך קרב מרובע על אליפות ה-WWE בתוכנית Raw ובו ניצח רנדי אורטון.
ב-13 בספטמבר 2009 ג'ון סינה זכה בתואר לאחר קרב "הכנעה" נגד רנדי אורטון באירוע Breaking Point 2009.
ב-13 בדצמבר 2009 שיימוס זכה באליפות ה-WWE לראשונה בקריירה שלו כאשר ניצח את ג'ון סינה במפתיע במופע TLC: שולחנות, סולמות וכיסאות.
ב-21 בפברואר 2010 ג'ון סינה זכה בתואר האליפות במסגרת האירוע "תא ההדחות" 2010. בסוף האירוע, קבע יו"ר ה-WWE, וינס מקמהן, קרב נוסף על אליפות ה-WWE בין האלוף הטרי, ג'ון סינה, לבין הטוען לתואר בטיסטה. בטיסטה ניצל את חולשתו של סינה מהקרב הקודם שנלחם בו לפני דקות אחדות והצליח לנצח בקרב ולזכות בתואר.
ב-28 במרץ 2010 באירוע רסלמניה 26 ניצח ג'ון סינה את האלוף בטיסטה וזכה באליפות ה-WWE בפעם השביעית בקריירה.
ב-20 ביוני 2010 באירוע Fatal 4 Way 2010 ניצח שיימוס את רנדי אורטון, אדג' וג'ון סינה וזכה בפעם השנייה שלו בקריירה בתואר האליפות.
ב-22 בנובמבר 2010 המיז פדה את חוזה הכסף בבנק שברשותו על רנדי אורטון וכתוצאה מכך זכה באליפות ה-WWE בפעם הראשונה בקריירה שלו.
ב-1 במאי 2011 ג'ון סינה ניצח בקרב כלוב משולש את ג'ון מוריסון ואת המיז וזכה באליפות ה-WWE בפעם השמינית בקריירה שלו.
ב-17 ביולי 2011 סי. אם. פאנק ניצח את ג'ון סינה ועזב את ה-WWE כאלוף ה-WWE.
ב-25 ביולי 2011 ריי מיסטריו ניצח את המיז בסדרת קרבות עד הגמר וזכה באליפות ה-WWE הראשונה שלו.
ב-25 ביולי 2011 טריפל H, הממונה על ה-WWE החזיר את ג'ון סינה ל-WWE ונתן לסינה קרב חוזר נגד ריי מיסטריו על האליפות, וסינה ניצח את מיסטריו וזכה באליפות ה-WWE התשיעית שלו בקריירה ושבר את שיאי הזכיות באליפות (השיא הקודם היה של טריפל H עם 8 זכיות).
ב-8 באוגוסט 2011 באירוע סאמרסלאם 2011 סי. אם. פאנק ניצח את ג'ון סינה (טעות שיפוטית) בקרב "אלוף נגד אלוף" וזכה באליפות ה-WWE הבלתי מעורערת. דקה לאחר מכן אלברטו דל ריו פדה את מזוודת הכסף בבנק וזכה באליפות ה-WWE הראשונה בקריירה שלו.
ב-18 בספטמבר 2011 באירוע ליל האלופים, זכה ג'ון סינה באליפות לאחר ניצחון בהכנעה על אלברטו דל ריו.
ב-2 באוקטובר 2011 באירוע "גיהנום בכלוב" 2011, אלברטו דל ריו ניצח את ג'ון סינה וסי. אם. פאנק בקרב משולש וזכה מחדש בתואר.
ב-20 בנובמבר 2011 ב"סדרת ההישרדות", ניצח סי. אם. פאנק את אלברטו דל ריו וזכה באליפות ה-WWE.
ב-27 בינואר 2013 כהונתו בת 14 החודשים של סי. אם. פאנק כאלוף נקטעה לאחר הפסד להרוק בקרב שנעל את אירוע הרויאל ראמבל.
ב-7 באפריל 2013 ג'ון סינה ניצח את דה רוק ברסלמניה 29 וזכה באליפות בפעם ה-11 בקריירה שלו.
ב-18 באוגוסט 2013, דניאל בריאן ניצח את ג'ון סינה בקרב שבו טריפל H היה השופט המיוחד וזכה באליפות ה-WWE בפעם הראשונה בקריירה שלו. אחרי הקרב, טריפל H ביצע על בריאן את תרגיל הסיום שלו, הפדיגרי, ואז רנדי אורטון הגיע לזירה במהירות, פדה את מזוודת "הכסף בבנק" שלו על בריאן וזכה באליפות ה-WWE בפעם השביעית.
ב-15 בספטמבר 2013, דניאל בריאן ניצח את רנדי אורטון בקרב חוזר על אליפות ה-WWE באירוע ליל האלופים 2013 וזכה באליפות ה-WWE.
ב-16 בספטמבר 2013, טריפל H לקח את חגורת האליפות מדניאל בריאן מפני שטריפל H צפה בספירת הניצחון שהעניקה לדניאל בריאן את הניצחון וטען שהספירה הייתה מהירה מדי ולא מקובלת מבחינתו.
ב-27 באוקטובר 2013, רנדי אורטון ניצח את דניאל בריאן בקרב חוזר על האליפות באירוע "גיהנום בכלוב" וזכה בה.
ב-15 בדצמבר 2013, התקיים קרב בין רנדי אורטון (אלוף ה-WWE) לג'ון סינה (אלוף העולם במשקל כבד). רנדי אורטון ניצח בקרב, ואחר כך אליפות העולם במשקל כבד אוחדה עם אליפות ה-WWE, ושם האליפות שונה ל"אליפות ה-WWE העולמית במשקל כבד".
ב-6 באפריל 2014, דניאל בריאן ניצח את המחזיק באליפות, רנדי אורטון, ואת בטיסטה וזכה באליפות.
ב-29 ביוני 2014 ג'ון סינה זכה באליפות בקרב סולמות באירוע כסף בבנק.
ב-21 בספטמבר 2014, התקיים קרב חוזר בין ג'ון סינה וברוק לסנר על האליפות ובו סינה ניצח מפסילה כשסת' רולינס הכה בו עם מזוודת ה-Money in The Bank אך לסנר נשאר אלוף.
ב-29 במרץ 2015, התקיים הקרב בין ברוק לסנר לרומן ריינס על האליפות ברסלמניה 31. סת' רולינס נכנס באמצע הקרב והצטרף אליו כאשר פדה את מזוודת ה-"כסף בבנק" שלו וזכה באליפות ה-WWE העולמית במשקל כבד.
ב-5 בנובמבר 2015, סת' רולינס נטש את אליפות העולם לאחר שנפצע בברכו בקרב מול קיין באירלנד.
ב-22 בנובמבר 2015, זכה רומן ריינס באליפות ה-WWE לאחר שהביס את דין אמברוז. באותו לילה פדה שיימוס את המזוודה וזכה באליפות בפעם ה-3.
ב-14 בדצמבר 2015, הביס רומן ריינס את שיימוס ב-Raw וזכה באליפות ה-WWE העולמית במשקל כבד.
ב-24 בינואר 2016, ניצח טריפל H את קרב הרויאל ראמבל בכך שהדיח את דין אמברוז, ובכך זכה באליפות ה-WWE העולמית במשקל כבד שהוגנה בקרב על ידי רומן ריינס.
ב-3 באפריל 2016, זכה רומן ריינס באליפות ה-WWE בפעם השלישית לאחר שניצח את טריפל H ברסלמניה 32.
ב-19 ביוני 2016, זכה סת' רולינס באליפות ה-WWE העולמית במשקל כבד בפעם השנייה לאחר שניצח את רומן ריינס באירוע כסף בבנק. אחרי הקרב דין אמברוז פדה את מזוודת הכסף בבנק שלו על סת' רולינס וזכה באליפות בפעם הראשונה בקריירה שלו.
ב-29 ביוני 2016 שם האליפות שונה מ-אליפות ה-WWE העולמית במשקל כבד חזרה ל-אליפות ה-WWE העולמית, בעקבות פיצול התוכניות.
ב-19 ביולי 2016, בתוכנית סמאקדאון, נערך הדראפט, שלמעשה התחיל את הפיצול בין Raw לבין סמאקדאון. דין אמברוז, האלוף המכהן, נבחר לתוכנית סמאקדאון, ובכך אליפות ה-WWE העולמית הפכה לבלעדית לסמאקדאון. בתוכנית Raw, שהייתה בשבוע שלאחר הדראפט, סטפני מקמהן ומיק פולי הכריזו על אליפות ראשית חדשה, שתהיה בלעדית ל-Raw, האליפות האוניברסלית של ה-WWE.
ב-11 בספטמבר 2016 באירוע באקלאש של סמאקדאון, ניצח AJ סטיילס את דין אמברוז וזכה באליפות.
ב-29 בינואר 2017 באירוע רויאל ראמבל של ה-WWE, ניצח ג'ון סינה את AJ סטיילס וזכה באליפות בפעם ה-16 והשווה את השיא של ריק פלייר.
ב-13 בפברואר 2017 באירוע "תא ההדחות" של ה-WWE, ניצח בריי וויאט בקרב "תא ההדחות" את ג'ון סינה, AJ סטיילס, ברון קורבין, המיז ודין אמברוז והפך בפעם הראשונה בקריירה שלו לאלוף ה-WWE.
ב-2 באפריל 2017 זוכה קרב הרויאל ראמבל, רנדי אורטון, נפגש לקרב נגד האלוף בריי וויאט ובאותו הקרב זכה באליפות.
ב-21 במאי 2017 באירוע בקלאש ניצח ג'ינדר מהאל את רנדי אורטון וזכה באליפות.
ב-7 בנובמבר 2017 בסמאקדאון ניצח AJ סטיילס את ג'ינדר מהאל וזכה באליפות, תוכנית שהתקיימה במנצ'סטר, אנגליה.
ב-13 בנובמבר 2018 בסמאקדאון לייב, דניאל בריאן ניצח את סטיילס וזכה בתואר.
ב-7 באפריל 2019 באירוע רסלמניה 35, קופי קינגסטון ניצח את בריאן וזכה באליפות.
ב-4 באוקטובר 2019 בסמאקדאון ניצח ברוק לסנר את קופי קינגסטון וזכה באליפות.
ב-25 באוקטובר 2020 באירוע גיהנום בכלוב, רנדי אורטון ניצח את דרו מקינטייר וזכה באליפות.
ב-16 בנובמבר 2020 ב-Raw, דרו מקינטייר ניצח את רנדי אורטון וזכה באליפות.
ב-21 בפברואר 2021 באירוע תא ההדחות, המיז פדה את מזוודת כסף בבנק שלו על דרו מקינטייר וזכה באליפות.
ב-1 במרץ 2021 בפרק של התוכנית Raw, בובי לאשלי ניצח את המיז בקרב חוטבי עצים וזכה באליפות.
ב-13 בספטמבר 2021 בפרק של התוכנית Raw, ביג אי פדה את מזוודת הכסף בבנק שלו על בובי לאשלי, לאחר שהאחרון רשם הגנה מוצלחת על התואר מול רנדי אורטון, וכתוצאה מכך זכה באליפות.
ב-1 בינואר 2022 באירוע יום 1 נערך קרב מחומש על אליפות ה-WWE ובו ניצח ברוק לסנר.
ב-29 בינואר 2022 באירוע רויאל ראמבל בובי לאשלי ניצח את ברוק לסנר וזכה באליפות.
ב-19 בפברואר 2022 באירוע תא ההדחות של ה-WWE ניצח ברוק לסנר בקרב "תא ההדחות" את איי ג'יי סטיילס, ת'יאורי, רידל וסת' "פריקין" רולינס וזכה באליפות.
ב-3 באפריל 2022 באירוע רסלמניה התקיים קרב בין ברוק לסנר (אלוף ה-WWE) לרומן ריינס (האלוף האוניברסלי). רומן ריינס ניצח בקרב, ואחר כך האליפות האוניברסלית אוחדה עם אליפות ה-WWE, ושם האליפות שונה לאליפות ה-WWE האוניברסלית הבלתי מעורערת.
פלאו דה לה מוזיקה קטלנה
האולם נמצא במרכז העיר, בקרבת הבארי גוטיק (העיר העתיקה של ברצלונה). האולם נבנה בין השנים 1905–1908 על פי תכנונו של האדריכל ליואיס דומנק אי מונטנר בסגנון המודרניסטה הייחודי לעיר. האולם נבנה על מנת לשמש אולם קונצרטים עבור מקהלת קטלוניה (Orfeó Català).
בשל יופיו המיוחד של המבנה, הבנוי בשילוב בין סגנון המודרניסטה הטבעי (המחקה את הטבע) לבין סגנון המודרניסטה הנאו-גותי, ובשל ייחוד כיפת הזכוכית של המבנה (כיפת האולם כולה עשויה ויטראז' - זכוכית צבעונית) נבחר המבנה על ידי ארגון אונסק"ו כאתר מורשת עולמית בשנת 1997 יחד עם אוספיטל דה סנט פאו. בשנת 1971 הוגדר המבנה כאתר לאומי על ידי ממשלת ספרד.
גלקסיה לא-סדורה
גלקסיה לא-סדורה (או גלקסיה אירגולרית) היא גלקסיה שלא ניתן לתארה כאחד משלושת הסוגים כפי שסיווג אותם אדווין האבל ב-1936, וסימונן Irr. ההערכה היא שהן מהוות כ-3% מכלל הגלקסיות ביקום.
לגלקסיות אלו אין סימטריה או מורפולוגיה מובהקת ספירלית, אליפטית או צורת עדשה. מבנן אינו סדור ולא ניתן להבחין בתפיחה מרכזית או זרועות. הסברה היא שרוב הגלקסיות הלא-סדורות היו בעברן גלקסיות ספירליות או אליפטיות, אך איבדו את צורתן עקב כוח הכבידה או עקב התנגשות עם גלקסיות נוספות.
צבען של מרבית הגלקסיות הלא-סדורות הוא כחלחל-לבן המעיד על אוכלוסיית כוכבים צעירה וחומר בין-כוכבי. בדרך כלל הן קטנות וחיוורות יותר משאר סוגי הגלקסיות. סדר הגודל של מסתן הוא בין ל- מסות שמש וקוטרן בין 3,200 ל-32,000 שנות אור. בהירותן נעה בין 13- ל-20-.
על פי סיווג האבל, ניתן לחלקן לשני סוגים:
סוג נוסף של גלקסיות לא-סדורות הוא גלקסיות ננסיות לא-סדורות, המסומנות ב-dI או dIrr (מהמילה dwarf). לרובן יש רמה נמוכה של מתכתיות ורמות גבוהות של גז. מדענים מאמינים כי סוג זה של גלקסיות חשוב להבנת התפתחותן של כלל הגלקסיות משום שהן דומות לגלקסיות הראשונות שאכלסו את היקום.
ענני מגלן הם דוגמה טובה לגלקסיות לא-סדורות ננסיות, שעל פי סיווג דה-וקולר סומנו כ-SBm, כלומר מכילות מבנה ספירלי כלשהו אך ללא תפיחה מרכזית.
הבלש פוטילין
"הבלש פוטילין" (ברוסית: Сыщик Путилин) היא סדרת טלוויזיה בת 8 פרקים בהפקת ערוץ TV Center ומגוללת חקירות שמנהל איש הבילוש הפוליטי במחלקת המשטרה של האימפריה הרוסית, הבלש איוואן פוטילין שעבד במשטרה הפטרבורגית בשנים 1866–1889. הסדרה מהווה עיבוד לספריו של לאוניד יוזפוביץ': "בית הנשפים", "חליפת ארלקינו" ו"נסיך הרוח".
ביואיק מודל B
ביואיק מודל B (באנגלית: Buick Model B) היא המכונית הראשונה מתוצרת יצרנית כלי הרכב האמריקאית ביואיק ("Buick Motor Company") בשנת 1904 בעיר "ג'קסון מישיגן" ב-ארצות הברית.
הבלש פוטילין
צילומי הסדרה נערכו בשנת 2006 והסדרה שודרה בערוץ TV Center. ב-5 ביוני 2008 חברת CP-Digital, חברת בת של סנטרל פרטנרשיפ, הפיצה את ה-DVD של הסרט.
ביואיק מודל B
ביואיק מודל B
דגם ה- "ביואיק מודל B" נבנה בסגנון "טורפדו" "רודסטר".
הבלש פוטילין
עלילה
הדמות הראשית היא הבלש איוואן דמיטרייביץ' פוטילין, לשעבר מפקד משטרת הבילוש בסנקט פטרבורג. לאחר פרישתו הוא כותב ספר על שירותו במשטרה ונזכר במקרים המעניינים ביותר מחוויותיו בשירות. בכל סיפור של פוטילין יש סיפור אמיתי של פשע מסתורי. במהלך החקירות ישנם טוויסטים רבים, חידות, צירופי מקרים וסקרנות מיסטיים והפתרון הסופי תמיד שנון ובלתי צפוי.
ביואיק מודל B
ביואיק מודל B
דגם ה-"ביואיק מודל B" הוצג לראשונה ב-13 באוגוסט 1904 על ידי ויליאם דוראנט. נבנו 37 יחידות.
את דגם ה- "ביואיק מודל B" החליף דגם "ביואיק מודל C" בשנת 1905.
היסטוריה
ב-19 במאי 1903 נוסדה חברת "ביואיק מוטור קומפני" כיצרנית רכב עצמאית בדטרויט, מישיגן, על ידי דייוויד דנבאר ביואיק. עוד באותה שנה נקלעה החברה לקשיים כספיים והשתלט עליה איש העסקים ג'יימס ה. וייטינג, שהעבירה לעירו פלינט. בשנת 1904 שכר וייטינג את ויליאם דוראנט שינהל את ביואיק. דייוויד ביואיק עצמו מכר את החזקותיו בחברה בסכום צנוע יחסית ומת עשרים וחמש שנים מאוחר יותר.
באמצע 1904 הושלם אב-טיפוס לרכב שהיה מיועד למרוצי סיבולת, והצלחתו שכנעה את וייטינג לאשר את יצורם של הדגמים הראשונים שיועדו למכירה לציבור, על בסיס אותו אב טיפוס שכונה "מודל B". הביואיק "מודל B" הייתה הביואיק הראשונה שנמכרה לציבור, החל בשנת 1904.
הושי סאטו
הושי סאטו (באנגלית: Hoshi Sato) היא דמות בדיונית ביקום הבדיוני של זיכיון "מסע בין כוכבים", המופיעה בסדרת הטלוויזיה "מסע בין כוכבים: אנטרפרייז" ומשרתת כקצינת קשר על סיפון ספינת החלל "אנטרפרייז". היא בעלת דרגת סג"ם, ואחת מהדמויות המרכזיות במשך כל 4 העונות של הסדרה. סאטו היא בלשנית הדוברת יותר מ-40 שפות, לרבות קלינגונית. היא מומחית ידועה בהפעלת המתרגם האוניברסלי, כלי מרכזי המאפשר לתרבויות מעולמות שונים כדי לתקשר אחת עם השנייה. את דמותה מגלמת השחקנית האמריקאית ממוצא קוריאני לינדה פארק.
ביוגרפיה של הדמות
באופן יחסי, מעט מידע אודות הרקע של סאטו נחשף במהלך הסדרה. ידוע כי למשך זמן קצר סבלה ממחלת-חלל, וכי היא קלאוסטרופובית. בפרק העונה הרביעית "Observer Effect" נחשף כי בעבר, סאטו הודחה משירותה בצי הכוכבים בגין הפעלת משחק פוקר ושבירת זרועו של מאמן שניסה להפסיק את המשחק (לסאטו חגורה שחורה באייקידו). היא הורשתה, בסופו של דבר, לשוב ולהצטרף אל צי הכוכבים בזכות כישוריה בשפות.
טרם שיבוצה לאנטרפרייז, סאטו לימדה בלשנות בברזיל; לא ידוע אם היא הייתה קצינה פעילה בצי הכוכבים, או שהופעלה מחדש כדי לשרת תחת ג'ונתן ארצ'ר. מאוחר יותר (בפרק "Observer Effect") היא מביעה צער על עזיבה מבלי לומר שלום לתלמידיה.
היו רמזים שסאטו אולי נמשכת לעמיתה טרוויס מייוות'ר, ולטאקר גם. כמו כן, היא מוצגת כמי שהיא קרובה מאוד לקפטן ארצ'ר, וניכר כי יש קצת היסטוריה בין השניים, שקודמת לשירותם המשותף על האנטרפרייז, אולם טבע הקשר ביניהם עדיין לא הובהר.
בפרק האחרון של הסדרה, "These Are the Voyages...", נחשף כי סאטו נשארה לשמש כקצינת הקשר של ג'ונתן ארצ'ר לאורך המשך כהונתו כקפטן, והיא שקלה לחדש את קריירת ההוראה שלה בברזיל לאחר פירוקה של הספינה. הפרק האחרון גם גילה כי לאחר ששירתה על סיפון האנטרפרייז במשך עשר שנים, סאטו עדיין עונדת דרגות של סג"ם. הסיבות לחוסר זה של קידום (או הורדה אפשרית בעתיד) עדיין לא נחשפו, למרות שזה לא בלתי מתקבל על דעת לקצין להישאר בדרגה שנקבעה לשנים רבות ללא קידום (למשל: ויליאם רייקר ופאבל צ'כוב, שנשארו בדרגת קומנדר במשך שנים רבות מבלי לזוז על מנת להיות קפטנים, והארי קים, שמעולם לא עבר מעבר לדרגת סג"ם בזמן הריצה של שבע עונות הסדרה "מסע בין כוכבים: וויאג'ר"). כפי שצוין ברשומות על סיפון ספינת החלל דיפאיינט (NCC-1764), הדרגה הגבוהה ביותר אותה השיגה סאטו במהלך הקריירה של בצי הכוכבים היא של לוטננט-קומנדר, דבר המצביע גם על עלייה איטית בסולם הדרגות או פרישה מוקדמת משירות פעיל.
יקום המראה
ביקום המראה, סאטו היא קצינה בדרגת לוטננט. בנוסף להיותה קצינת הקשר, היא משמשת גם כ"אשתו של הקפטן" (שילוב של נושאת כליו / פילגש) של הקפטן מקסימיליאן פורסט ולאחר מכן קומנדר ג'ונתן ארצ'ר, לאחר שארצ'ר משתלט על האנטרפרייז.
לאחר שארצ'ר משתמש בדיפאיינט (NCC-1764) על מנת לדכא את המרד, סאטו מרעילה אותו ולוקחת את הפיקוד על הספינה, לוקחת את טרוויס מייוות'ר של יקום המראה כבן-זוגה החדש. עם הגעתה אל כדור הארץ, היא דורשת את כניעתו של הכוכב ומכריזה על עצמה כקיסרית.
תגובות
לדברי הכותב דייוויד גרייבן, "סג"ם הושי סאטו היא בלשנית אמריקאית-אסייתית וקצין תקשורת. נוטה להתקפים מפחידים ובאופן כללי נראית כבלתי יעילה בכל התנאים האחרים למעט מההיבטים הלשוניים של עבודתה, הושי היא "הצרחן התורן" ".
ממשלת מנואל ואלס
ממשלת צרפת השלושים ושבע, או "ממשלת ואלס הראשונה", הייתה ממשלת צרפת בראשותו של מנואל ואלס שכיהנה מהתפטרותו של ז'אן-מארק ארו מתפקיד ראש הממשלה עקב הפסדה של המפלגה הסוציאליסטית בבחירות המוניציפליות בצרפת ועד התפטרותו של ואלס עקב רצונו להתמודד בבחירות לנשיאות צרפת 2017. הממשלה הוקמה ב-2 באפריל 2014, לאחר שמנואל ואלס מונה לתפקיד ראש ממשלת צרפת ב-31 במרץ 2014 ועד ל-25 באוגוסט 2014, אז פורקה הממשלה לאחר שמספר שרים התבטאו נגד פעילותה הכלכלית של הממשלה. מבין ממשלות הרפובליקה החמישית, הייתה זו הממשלה שמשלה בזמן הקצר ביותר, 147 ימים.
לפני מינויו לראש ממשלה היה מנואל ואלס שר הפנים, והשרים האחרים בממשלתו היו אף הם שרים בממשלה הקודמת. תשעה שרים שמרו על תפקידיהם מהממשלה הקודמת (עם שינויים מזעריים), כולל שר החוץ לורן פביוס, שמונה ב-2012 ושמר על תפקידו גם בממשל החדש, ושר ההגנה ז'אן-איב לה דריאן.
שני שרים לא היו חלק מהממשלה הקודמת - סגולן רויאל, שהפכה לשרת האקולוגיה, ופרנסואה רבסאמן, שהיה מנהיג סיעת הסוציאליסטים בסנאט הצרפתי ומונה עתה לשר העבודה. בממשלה יש שמונה נשים ושמונה גברים.
הגיל הממוצע של השרים בתחילת הכהונה היה 54, כשלורן פביוס היה המבוגר ביותר (67) ונז'אט ואלו-בלקאסם וסילביה פינל הצעירים ביותר (בני 36).
אנרכיזם וחברה
האנרכיזם מבקר את הסדר החברתי הקיים, אך גם מציע אלטרנטיבות ופתרונות מנקודת מבט אנרכיסטית, ומצייר את קווי המתאר של חברה אנרכיסטית עתידית. אנרכיסטים מתנגדים לכפיית הסדר החברתי האנרכיסטי על האוכלוסייה, כחלק מהתנגדותם לכל סוג של כפייה. הם טוענים שהאנרכיזם לא יגיע במהפכה בין לילה, אלא באמצעות סדרה של פעולות ישירות והתקוממויות חברתיות, תוך כדי יצירת מוסדות חברתיים אנרכיסטים אלטרנטיביים למדינה ולקפיטליזם, ושחברה אנרכיסטית תחל רק כאשר תיווצר מסה קריטית שתכיל את רובה המוחלט של האוכלוסייה במקום מסוים.
קווי מתאר של חברה אנרכיסטית
רוב הפילוסופים הפוליטיים מצדיקים את תמיכתם במדינה כאמצעי לשליטה על האלימות ושמירת הסדר, ובטענתם שהמדינה מורידה למינימום את ההרס הפוטנציאלי שנוצר מחיכוכים וקונפליקטים אנושיים, ושבלעדי המדינה ייווצר כאוס ותתפרץ אלימות בלתי נשלטת. אנרכיסטים טוענים שמטרות אלו אינן מצריכות את קיום המדינה, ולמעשה רבים טוענים שהמדינה אינה מסוגלת לבצע תפקיד זה ולראייה הם מצביעים על המלחמות הנמשכות ועל האלימות הגואה בחברה המודרנית. יותר מכך, אנרכיסטים טוענים שהמדינה יוצרת מונופול על האלימות (על ידי הקמת צבאות ומשטרות), ומשתמשת בכוח ואלימות על מנת להרחיב ולהגן על האינטרסים של האליטה החברתית ובעלי ההון. הרעיון האנרכיסטי לטיפול באלימות בקהילה הוא אכיפה קהילתית במקום אכיפה על ידי מיעוט חמוש כדוגמת המשטרה אשר יכול ליפול לשחיתות וכדומה.
אנרכיסטים טוענים גם שביטחון של קהילות ישמר בצורה יעילה יותר על ידי הקמת מוסדות נגישים לכל, ומנוהלים מלמטה על ידי כל אחד החפץ בכך, בניגוד למוסדות מדינה המנוהלים על ידי מיעוט קטן, ומובילים לניכור האוכלוסייה ולתחושה שאין ליחיד ולחברה יכולת השפעה אמיתית על חייהם, מלבד הטמנת פתק בקלפי פעם במספר שנים.
כלכלה
רוב האנרכיסטים מסכימים, שכלכלה אנרכיסטית תתקיים ללא כלכלת שוק וללא מערכות עבודת שכר. הייצור ינוהל עצמאית על ידי ולמען העובדים והקהילות עליהן הייצור ישפיע, וכך ייוצרו מוצרים שבאמת יש בהם צורך אמיתי שנבע מהקהילה. מועצות עובדים, אסיפות, ומוסדות גדולים יותר של שליטת עובדים יטפסו למעלה על מנת לפתור נושאים רחבים יותר ברמה אזורית, ארצית ואפילו כלל עולמית. דוגמה לסוג התארגנות שכזה היא הקולקטיבים של האיכרים והעובדים בזמן מלחמת האזרחים בספרד, ואכן אנרכיסטים רבים תומכים בשימוש בקולקטיבים וקואופורטיבים בייצור בקנה מידה קטן.
חלק מהאנרכיסטים מציעים כלכלת מתנות, אשר יגרמו לרכוש החומרי והאינטלקטואלי להיות פתוחים ונגישים לכל, ובכך יתאפשר ליותר אנשים לעבוד במגוון רחב יותר של פרויקטים ותעשיות. תנועת התוכנה החופשית מוצגת לעיתים קרובות כדוגמה לכלכלת מתנות בפעולה הפועלת על פי עקרונות אנרכיסטים. אחרים, לרוב אנרכיסטים ירוקים ואנרכו-פרימיטיביסטים, שואפים לחזור לצורת חיים טרום-חקלאית. הכלכלה ההשתתפותית מציעה שיטת "אשראי" כגמול על עבודה, אך עדיין תומכת בניהול עצמי של העובדים על הייצור.
התחום המקומי-קהילתי
החלטות קהילתיות ושכונתיות יתקבלו על ידי אלו בקהילה שיושפעו מתוצאות ההחלטה. מוסדות דמוקרטיה ישירה ושליטה קהילתית יוקמו על מנת לדון בבעיות ולהעלות פתרונות. מועצות קהילתיות ואסיפות כלליות יוכלו גם הן לתכנן פעילויות, להציע פרויקטים, ולתאם רוטציה בתפקידים שונים שצריכים להעשות. דוגמה למערכת של אסיפות קהילתיות שעובדת אפשר למצוא בארגנטינה בימינו. קבוצות של שכנים נפגשות פעם שבוע או שבועיים, לאחר מכן נפגשות עם שכונות אחרות, ולבסוף עם אסיפות אחרות ברמה האזורית. כמו כלכלה בניהול עצמי, אנרכיסטים מציעים שמועצות מקומיות אלו יוכלו לתקשר עם קהילות אחרות בצורות שונות של פדרציות ורשתות.
פוליטיקה וקבלת החלטות
בנוגע לדוגמאות לייצור תעשייתי רחב (כלכלה), ולקהילות (פוליטיקה), רבים ממבקרי האנרכיזם יטענו שמסות גדולות של אנשים לא יוכלו להגיע לקונצנזוס במגוון נושאים, ומערכת שכזו היא בלתי אפשרית. ולמרות זאת, אנרכיסטים מציעים מערכת של באי כוח על מנת להעביר מידע בפדרציות ורשתות גדולות, ועל מנת להתמודד עם נושאים ברמה עולמית. בהצעה האנרכיסטית לבאי כוח אין הכוונה ל"נציגי ציבור" כפי שאנו מכירים אותם כיום, והם אינם אפילו "נציגים". מבנה באי הכוח שמציעים האנרכיסטים הוא בעצם מערכת של שיטות בהן שליחים פשוט מעבירים מידע והחלטות שהוחלט עליהן בקהילות השונות. באי הכוח נבחרים (בניגוד לכאלו שמחפשים עבודה), וניתן "לפטר" אותם ברגע בו הם חורגים מהמנדט שניתן להם (כלומר, מתחילים להתנהג כמו נציגים ממשלתיים, ולא כמו באי כוח של קהילה). בדרך זו, קבוצות גדולות יכולות להגיע להסכמות והבנות, ונושאים מסובכים יכולים לעלות על סדר היום.
דוגמה למבנה שכזה אפשר לראות בצורת ההתנהלות של איגודים כמו "פועלי התעשייה של העולם" ובמועצות דוברות. מועצות דוברות כוללות קבוצות גדולות של פעילים, יחד עם מגוון קולקטיבים וקבוצות זיקה הבוחרים באי כוח כדי לדווח על ההחלטות עליהן החליטו הקבוצות בקונצנזוס או בדמוקרטיה ישירה. מודלים כאלו עזרו לארגן עשרות אלפי פעילים במגוון נושאים. לקהילות הזאפאטיסטה במקסיקו יש מבנה דומה, עם קהילות המכנסות אסיפות, ולאחר מכן בוחרות באי כוח שנפגשים על מנת לדון בנושאים המשפיעים על כלל הקהילות.
התמודדות עם פשע
האנרכיסטית אמה גולדמן אמרה ש"כל חברה מקבלת את הפשע שמגיע לה", בהתכוונה לכך שהפשע הקיים בחברה הקפיטליסטית קיים ברובו עקב הסדר החברתי ההיררכי, המנצל וחסר השוויון. אנרכיסטים מטילים ספק במערכת בתי הסוהר, אותה הם רואים כסמכותנית, ובלתי יעילה בפתרון בעיות בתוך החברה, אלא להפך – רק מייצרת עוד בעיות ועוד פושעים.
ההתמודדות עם פשע, ועם מגוון של בעיות חברתיות בתוך מגוון הקהילות, תתבצע בתוך הקהילה, ולא על ידי מוסדות היררכיים חיצוניים כמו המשטרה, מערכת המשפט והמדינה. מערכות גישור ומשפט מבוססות-קהילה יוקמו על מנת להתמודד עם קונפליקטים בתוך הקהילה. מערכות מתנדבים של שיטור-עצמי וביטחון הוצעו כחלופות למשטרה, כאשר העבודה מתבצעת ברוטציה, ותחת פיקוח הקהילה. מערכת שכזו אפשר לראות בקהילות הזאפאטיסטה במקסיקו עם יצירתה של "משטרת הילידים הקהילתית" (ICP), שהיא בעצם קבוצת מתנדבים מהקהילה המבצעים פעילות ביטחון. הזאפאטיסטים מציינים ששיעור הפשיעה ירד, הפשע המאורגן כמעט ונעלם לגמרי, ושחיתות משטרתית לא קיימת בכלל. עם זאת ה ICP לא הצליחה להתמודד עם גורמי פשיעה חיצוניים.
אנרכיסטים גם מצביעים על מגוון דוגמאות של חברות אנרכיסטיות בהן המבנה הלא-היררכי של הקהילה הוביל לירידה משמעותית ביותר בפשיעה. אנרכיסטים טוענים גם שבחברה ללא רכוש פרטי וללא כלכלה קפיטליסטית ודיכוי משטרתי, עבירות הרכוש ועבירות כלכליות (המהוות את רוב רובו של הפשע כיום) יעלמו כמעט לגמרי. בנוסף, אנרכיסטים טוענים שהתמודדות עם פשעים חברתיים (אונס, רצח, גילוי עריות), תעשה על ידי שינוי צורת ההתארגנות של החברה, עזרה לקורבנות, כמו גם לעבריינים (לתפיסתם פושע הוא אדם שיש לו בעיה חברתית שהוא לא הצליח להתמודד עימה), שיטות גישור וצדק מאחה (שהוכחו במחקרים כמפחיתים את שיעור הפשיעה החוזרת), הפגשת קורבנות עם הפושעים גם במקרים קשים, ומציאת דרכים נוספות למניעת פשיעה חוזרת.
ייצור אקולוגי
רוב האנרכיסטים מסכימים שכל סוג של ייצור בחברה אנרכיסטית צריך להתבצע בצורה אקולוגית וברת-קיימא. אנרכו-פרימיטיביסטים טוענים שייצור תעשייתי המוני הוא הרסני כלפי הסביבה, וחייבים לבטלו. כמוהם, אנרכו-סינדיקליסטים, טוענים שייצור תעשייתי הוא אכזרי כלפי העובדים, מוביל לניכור מאסיבי, ועוזר רק לייצור כמויות המוניות של מוצרים על מנת לספק את כלכלת השוק. על מנת להתמודד עם בעיות אלו, רוב האנרכיסטים מציעים ייצור מבוסס-קהילה וניהול עצמי של התעשיות על מנת לצמצם את הייצור העודף, ולשפר את תנאי העובדים. כמו כן, אנרכיסטים טוענים שברגע שהקהילות עצמן יחליטו על המוצרים שהן צריכות, ייפסק הצורך בייצור המוני של מוצרים שהם מותרות, ויש האומרים מיותרים. לעומת זאת, אנרכו-פרימיטיביסטים טוענים שחקלאות וביות של צמחים ובעלי חיים מובילים ליצירתו של רכוש פרטי, הרס כדור הארץ ומציעים שיטות של פרמהקלצ'ר, וחזרה לקיום פרה-תעשייתי.
הגנה עצמית
אנרכיסטים טוענים שעם העלמות המדינה, אלימות מכוחות מדינתיים תגיע מגורמים אנטי-מהפכניים, ומאלה שירצו לחזור למבנים היררכיים. מרקסיסטים-לניניסטים מבקרים את האנרכיסטים בנקודה זו, וטוענים שללא מבנה ריכוזי חזק, חברה מהפכנית לא תוכל להגן על עצמה. למרות שחלק מהאנרכיסטים פציפיסטים, אנרכיסטים רבים תומכים בהגנה עצמית נגד כוחות אנטי-מהפכניים באמצעות יצירתם של מיליציות עממיות, בהן המפקדים נבחרים בדמוקרטיה ישירה על ידי החיילים. דוגמאות למיליציות כאלו אפשר למצוא בתקופות של מהפכות אנרכיסטיות בעת מלחמת האזרחים בספרד ובהנהגת נסטור מאכנו באוקראינה.
ארגון חברתי
באופן כללי, אנרכיסטים רוצים שהחברה תמשיך להתארגן מסביב למגוון קהילות שונות. ואולם, בניגוד לחברות קפיטליסטיות וקומוניסטיות המאורגנות באמצעות המדינה או סביב עסקים כלכליים, אנרכיסטים רוצים שהחברה תאורגן ותנוהל על ידי ולמען האנשים החיים בה.
באופן כללי, האנרכיסטים רואים את בתי ספר, מרכזים חברתיים, פארקים, תחנות כיבוי אש, וכו', כמוסדות שצריכים לשנות את עורם ולהעביר את ניהולן לאנשים דרך שיטות של דמוקרטיה ישירה וניהול עצמי. אנרכיסטים מצביעים על העובדה שתחומים רבים בחיינו הם כבר קומונליים ואנרכיסטים: שיתוף של מתכונים, בנייה קהילתית, גינון קהילתי, שיתוף של סרטי וידאו, שכנים ששומרים על ילדי השכונה. כל אלו הם מקומות בהם אדמה ודברים שייכים לכל אלו המשתמשים בהם, בצורה שיתופית. אנרכיסטים פשוט רוצים להרחיב את המרחב השיתופי הזה, ולהחיל ניהול עצמי קהילתי בכל תחומי החיים. אנרכיסטים רוצים גם להרחיב את המרחב השיתופי שקיים בתוך הערים והשטחים הציבוריים, ולא רק לבטל את המוסדות הקפיטליסטים.
בשנות ה-40 של המאה ה-20, בזמן מלחמת העולם השנייה, "גינות ניצחון" התפשטו ברחבי ארצות הברית, ובאזורים מסוימים כמו סן פרנסיסקו, 40% מהייצור הגיע מתוך אספקה עצמית של העיר. אנרכיסטים טוענים כי מרחבים עירוניים וקהילות יוכלו להיהפך מחדש למרחב לגידולים אורגניים ומרכזים לאספקה עצמית למען התפתחות אנושית טובה יותר כאשר יוסרו מוסדות קפיטליסטים לא רצויים.
אנרכיסטים ירוקים, ואנרכו-פרימיטיביסטים הולכים רחוק אף יותר, וטוענים שקבוצות של כמה מאות אנשים כל אחת הם גודל הקהילה הרצוי, וקהילות אלו יוכלו להתחיל לבנות ולחיות ישירות דרך הסביבה, ללא צורך בביות של צמחים ובעלי חיים. הם טוענים שצורת חיים שכזו תוביל ליותר זמן איכות להנאה, ופחות צורך בזמן לעבודה, ותאפשר חופש גדול יותר של תנועה ורדיפה אחר הנאה, כפי שאפשר לראות במגוון של קהילות ילידיות.
שירותים חברתיים שיש בהם צורך להתמקצעות (כגון הוראה ורפואה), יבוצעו על ידי אלו שמתעניינים בסוגי "עבודה" שכאלה. אנרכיסטים אומרים גם שברגע שהייצור נעשה בשיתוף, ברוטציה ומנוהל עצמאית, לאנשים יהיה יותר זמן להיות מעורבים במשימות מורכבות יותר הנוגעות ישירות לרווחתם שלהם ושל קהילותיהם. לטענתם אם תחום הרפואה המודרנית היה מנוהל כמו תנועת התוכנה החופשית, ליותר אנשים הייתה גישה לעבוד על תרופות למחלות, וניתן היה לפתור בעיות אחרות המאיימות על החברה.
בדומה לענייני ייצור וקהילה, אנרכיסטים מצביעים על הצלחתה של מערכת הדואר, שלמרות היותה מאורגנת בצורה היררכית בתוך כל סניף דואר, אינה היררכית בכך שהיא מאורגנת דרך סניפי דואר עצמאיים. פדרציות ורשתות של רופאים, בתי ספר ומוסדות קהילתיים אחרים יכולים להתארגן באותה צורה, וליישם עקרונות אנרכיסטים גם בתוך המבנה הארגוני שלהם. דוגמה לפעולה שכזו אפשר למצוא במאה ה-19 בתנועת החינוך המודרני, שהייתה בעצם בתי ספר שנוהלו בצורה אנרכיסטית למען ילדי עובדים. התנועה 'המודרנית' לבתי הספר המודרניים חיה ופועלת, עם בתי ספר חופשיים שצצים בכל העולם המציעים שיעורים חופשיים המנוהלים בצורה אנרכיסטית.
יחסים מיניים
בשביל רוב האנרכיסטים, נישואים ויחסי מין הם עניינים פרטיים שצריכים להישאר בין אנשים בוגרים בהסכמה הדדית. לדעתם, לרשויות כמו המדינה והדת אין זכות להתערב בעניינם הפרטי של יחידים שלא מעוניינים לסור למרותם – ובנקודה זו, לרשויות אין יותר כוח להכריח את מי שמסרב לשתף עימם פעולה.
אחרים, לעומת זאת, מאמינים שמוסד הנישואים הוא מוסד מדכא מיסודו, ומצביעים על הדעה הרווחת על נישואים שאינם בין זכר ונקבה, על מספר האנשים ש"מותר" להם להיות מעורבים במערכת יחסים, ועל תפקידי המגדר המסורתיים בתוך מסגרת הנישואים. הם טוענים שרעיון הנישואים הוא בסופו של דבר מוסד הטרונורמטיבי, ושזוהי צורה מעודנת של שליטה.
מיעוט מהאנרכיסטים בספרד ראו באהבה רעיון מסוכן, ותמכו ב"שינוי קומונה" לאלו החווים את "מחלת האהבה". זו, כאמור, הייתה דעתם של מיעוט מבוטל ולדעת רוב האנרכיסטים, ביניהם אמה גולדמן, האהבה בין אנשים נמצאת בליבתו של כוח עוצמתי ונשגב, למרות שאפשרי שכוח זה הושחת על ידי מוסדות ומסורות.
אליפות אסיה בכדורסל
אליפות אסיה בכדורסל לגברים (באנגלית: FIBA Asia Championship for Men) היא טורניר הכדורסל הראשי, הנערך אחת לשנתיים, בין נבחרות הכדורסל מאסיה ומאוקיאניה.
האליפות, המאורגנת על ידי פיב"א אסיה, משמשת גם כטורניר המוקדמות באסיה לאליפות העולם ולמשחקים האולימפיים. שמה הקודם של אליפות זו היה "אליפות הקונפדרציות של אסיה בכדורסל".
היסטוריה
מאז רק ארבע פעמים לא זכתה סין באליפות: ב-1986, כאשר פיליפינים זכתה בטורניר עם שני אזרחים אמריקאים; ב-1997 כאשר הסינים התלוננו על האקלים בריאד, העיר בה נערך הטורניר; ב-2007, כאשר סין שלחה אליו את סגל השחקנים הצעירים שלה בשל אירוח האולימפיאדה וההעפלה האוטומטית אליה, ו ניצלה זאת כדי לזכות באליפות; וכן ב-2009 אז סין הסתפקה במדליית הכסף.
קוריאה מדורגת ראשונה מבין הקבוצות שסיימו כסגניות, בעוד אחריה נמצאות יפן ו. נבחרת הפיליפינים נחלשה במהלך השנים, עקב הפוליטיקה סביב הכדורסל במדינה. בתחילת המאה ה-21 שונה שם האליפות ל"אליפות פיב"א אסיה בכדורסל". במהלך הטורניר של 2007 התחרו הנבחרות המערביות בכבוד כנגד הקבוצות המזרחיות החזקות, מה שהתבטא בגמר בין שתי הנבחרות המערביות איראן ו. סיבה עיקרית לכך היא השליחה של השחקנים המשניים של נבחרת סין לטורניר (כאשר השחקנים הבכירים התאמנו לקראת אולימפיאדת בייג'ינג 2008). העיר ווהאן בסין אירחה את הטורניר האחרון שנערך ב-2011.
החל מ-2017 משתתפות בטורניר נבחרות מאוקיאניה בעקבות ביטול אליפות אוקיאניה בכדורסל.
פורטסמות' (וירג'יניה)
המספנה של נורפוק היא מספנה היסטורית ופעילה של הצי האמריקאי הממוקמת בפורטסמות'. המספנה בונה, מתקנת ומשפצת את כל סוגי כלי השיט של צי ארצות הברית.
קו החוף של העיר משתרע על פני קילומטרים רבים, והוא אחת מהסיבות ההיסטוריות להתפתחות הענפה של המספנות בעיר.
MDF
MDF (ראשי תיבות של: medium-density fiberboard), הוא עץ תעשייתי, חומר נגרות מלאכותי העשוי משאריות נסורת ואבק שיוף, מסיבי תאית, או מעירוב של שניהם, הנותרים לאחר ניסור גזע העץ העיקרי. יוצר לראשונה בארצות הברית בשנת 1966.
תהליך הייצור
בתהליך ייצור ה-MDF, מועברות שאריות העץ תהליך של סינון וניפוי, המיועד להפרידן לסיבים עדינים ואחידים. סיבים אלו מיובשים בתנור ומעורבים בדבק שרפי, ולאחר מכן נוצקים לתבניות שטוחות בהן ה-MDF נדחס בלחץ גבוה ומחומם לקבלת משטח אחיד וחלק הנחתך למידה המבוקשת.
שימושים אופייניים
MDF משמש על פי רוב לייצור רהיטי פנים כארונות, מטבחים ודלתות.
בדומה לחומרי נגרות מלאכותיים אחרים כגון עץ לבוד ושבבית, מצטיין ה-MDF בשטח פנים חלק ודחוס היטב אשר מהווה בסיס מצוין להדבקת פורמייקה, מלמין ופורניר. MDF הוא המומלץ ביותר לצביעה אטומה (שלייף לאק). ה-MDF אינו משנה צורתו במשך הזמן כעץ טבעי, ושומר על שטח פנים חלק וישר. בשל אחידותו המוחלטת ניתן ליצור ממנו כמעט כל צורה.
MDF מצטיין גם במחירו הזול לעומת עץ טבעי, אך בניגוד לעץ, חומר זה סופח מים ומתנפח במהירות. לבעיה זו, ישנו פתרון שנקרא MDF דוחה-לחות (שבדרך-כלל צבוע בירוק).
MDF משמש לייצור תבניות עבור עיצוב בריק (Vacuum forming ).
סקיילרק 1
תפעול
את הסקיילרק 1 יכול לשגר אדם בודד ידנית. הוא מונע על ידי מנוע חשמלי בעל מדחף, ומסוגל לטוס באופן אוטונומי ולשדר למפעילו בזמן אמת את התמונה המתקבלת בחיישנו, שיכול להיות חיישן CCD לצילום ביום או חיישן תת-אדום לצילום בלילה. בתום המשימה, הסקיילרק 1 טס לעבר נקודת נחיתה שנקבעה מראש, מכניס עצמו למצב של הזדקרות עמוקה, ומנפח כרית אוויר תחת גחונו, שמרככת את נחיתתו.
הסקיילרק 1 נמצא בשימוש כוחות היבשה של צה"ל, מופעל על ידי יחידת רוכב שמיים בחיל התותחנים ומכונה בשם זהה – "רוכב שמיים". את טבילת האש שלו עשה במלחמת לבנון השנייה ולאחר מכן במבצע עופרת יצוקה. בנוסף נמצא הכטב"ם בשימוש צבא אוסטרליה, וצפוי להיכנס לשימוש גם בקנדה.
מפעילות
ישראל
קרואטיה
סלובקיה
טרוור מורגן
טרוור ג'ון מורגן (באנגלית: Trevor John Morgan; נולד ב-26 בנובמבר 1986) הוא שחקן קולנוע וטלוויזיה אמריקאי.
ביוגרפיה
טרוור ג'ון מורגן נולד בשיקגו, אילינוי ב-26 בנובמבר 1986, בנם של ליסה מורגן וג'ו בוראסו, יש לו שלושה אחים למחצה הגדולים ממנו, ועוד אח קטן, השחקן ג'ואי מורגן. בגיל 5 עברה משפחתו למחוז אורנג' בקליפורניה, שם החל להופיע בפרסומות. כאשר היה בן 10, עבר עם משפחתו ללוס אנג'לס, קליפורניה כדי לקדם את קריירת המשחק שלו.
קריירה
בשנת 1999 שיחק ב"I'll Remember April" לצד נוריוקי מוריטה והיילי ג'ואל אוסמנט בתור דוק קופר. באותה שנה שיחק בסרט האימה "החוש השישי" בתור טומי טמיסימו יחד עם היילי ג'ואל אוסמנט ששיחק את קואל סר. באותה שנה הוא שיחק גם ב"Genius".
בשנת 2000 שיח בסרטו של רולנד אמריך "הפטריוט" בתפקיד נתן מרטין, בנו של בנג'מין מרטין (מל גיבסון). באותה שנה שיחק ב-"A Rumor of Angels".
בשנת 2001 שיחק בסרט המדע הבדיוני "פארק היורה 3" בתור אריק קירבי, ילד שנאבד באי אשר הוריו הגרושים (ויליאם ה. מייסי וטיה ליאוני) מחפשים אחריו. באותה שנה שיחק גם במותחן "בית משפחת גלאס".
בשנת 2002 שיחק בסרט "The Rookie".
בשנת 2004 שיחק לצד רורי קאלקין בסרט דרמה "משחקי ילדים" בתפקיד רוקי מריק. על גילום תפקיד זה, זכה ב"פרס אינדפנדנט ספיריט".
בשנת 2006 שיחק בסרט "Local Color" בתור ג'ון טליה. על תפקידו זכה בפרס "Fort Lauderdale International Film Festival". באותה שנה שיחק ב"מבעד לחליפה" לצד ניק נולטי.
ב-2008 שיחק בקומדיה "החבר החדש של אמא שלי" בתור אדי. בשנת 2010 כיכב בדרמת הספורט העצמאית "מרדף 3000" לצד ריי ליוטה. בשנת 2011 שיחק בסרט האימה "ערפד" לצד קווין זגרס.
מקור ברוך (קיבוץ)
קיבוץ מקור ברוך הוקם במרץ 1946 כמקום הכשרה לפליטי השואה לפני עלייתם לארץ ישראל, בכפר דייגים קטן בשם באקולי ליד נאפולי באיטליה.
קיבוץ מקור ברוך הוקם בחודש אדר א ה'תש"ו (מרץ 1946) ביוזמת הרב הצבאי ברוך אפשטיין, איש ארץ ישראל בצבא הבריטי, ובסיועו של הרב ברוך זיסקינד איש הצבא האמריקאי, ועל שמם נקרא המקום "מקור ברוך". בקיבוץ היו כ-90 חברים וחברות בני 26-16 שרובם השתייכו לתנועת תורה ועבודה. במקום הכשירו את הצעירים לעסוק בדיג, בחייטות ובמלאכות אחרות. כמו כן קיבלו חינוך והכשרה. לימוד השפה העברית, תולדות ארץ ישראל, הווי ישראלי, יהדות ותפילה היו מרכיב מרכזי בהכשרת הפליטים בקיבוץ.
הקיבוץ נחנך בטקס חגיגי ביום ראשון, א' באדר א' ה'תש"ו, בהשתתפות כ-600 איש. הטקס היה לכנס הארצי הראשון של אנשי תנועת תורה ועבודה והשתתפו בו רבנים צבאיים, שליחים ופעילים מרכזיים בתנועה באיטליה. במסגרת האירוע נערכו גם שלוש חתונות.
שארית הפליטה מהקיבוץ עלתה לארץ ישראל בשנת 1946, חלקם באוניית המעפילים ארבע חירויות.
סמקה
סמקה (ברומנית: Samca), על פי המיתולוגיה הרומנית, היא רוח טמאה, מכוערת ומבהילה.
הסמקה מתוארת כאישה ערומה, עם שיער פזור שמגיע עד קרסוליה, שדיים ארוכים עד הרצפה, עיניים קטנות ונוצצות ככוכבים, ידי ברזל עם ציפורניים ארוכות ומחודדות כמסרגה או מעוקלות כחרמש. פיה של הסמקה מכוער ועקום, ויוצאת ממנו לשון אש. אולם היא יכולה להופיע גם בדמויות דמוניות נוספות כגון: חזיר גדול ואכזר, כלב עם שיניים חשופות, חתולה ללא שיער שעיניה מודלקות ובולטות, עורב גדול עם עיניים מדממות, או עכביש גדול ושחור.
לסמקה תשעה-עשר שמות: Vestitia, Navadaraia, Valnomia, Sina, Nicosda, Avezuha, Scorcoila, Tiha, Miha, Grompa, Slalo, Necauza, Hatavu, Hulila, Huva, Ghiana, Gluviana, Prava si Samca.
פעילותה
האמונה העממית המיתולוגית מספרת כי הסמקה מופיעה בעת מילוי הירח באמצעו של החודש הירחי. וכי כאשר היא מתגלה לילדים צעירים עד גיל ארבע שנים, הם נבעתים ולוקים במחלה הנקראת "רוע הילדים". לפי אותה אגדה, היא מתגלה גם לנשים העומדות ללדת, טורדת את מנוחתן ומפחידה אותן באופן שיכול לגרום להן מוות מיידי או להפוך אותן לבעלות מום וחסרות ישע למשך כל ימי חייהן.
לאמונה הטפלה יש גם דרכי התגוננות מפני הסמקה: יש לכתוב את כל תשעה-עשר שמותיה על קיר הבית שנפגע מכשפיה, או לבקש ממכשף שיכתוב "קסם נגדי" שיעביר את הכישוף של סמקה מעל הנפגע. הסכנה הטמונה בכתיבת קסם נגדי על פי האגדה היא כי הסמקה תבוא גם אל כותב הקסם, אולם אם האיש הוא אדם זקן היא לא תפגע בו, אלא רק תגרום לו לחרוק שיניים בשנתו.
מועצה אזורית הגליל התחתון
מועצה אזורית הגליל התחתון היא מועצה אזורית במחוז הצפון, בגליל התחתון. המועצה האזורית הוקמה לאחר הקמת המדינה, בתחילת 1950 במסגרת הקמת מועצות אזוריות בכל רחבי הארץ. בתחומי המועצה 18 יישובים, מהם 9 מושבים. ממוצע המרחקים בין כל יישובי המועצה הוא 15.9 קילומטר. למועצה 16 חברי מועצה ובראשם עומד ניצן פלג. בניין המועצה נמצא במרכז האזורי כדורי, בסמיכות לבית הספר החקלאי כדורי בו לומדים מרבית תלמידי האזור.
לוקיוס קסיוס לונגינוס
לוקיוס קסיוס לונגינוס (לטינית: Lucius Cassius Longinus) היה בעלה הראשון של דרוסילה, אחותו של קליגולה.
מועצה אזורית הגליל התחתון
היסטוריה
דיווח על הקמת המועצה הופיע כבר בדצמבר 1949, אך ההקמה הרשמית הייתה ביולי 1950. המועצה כללה בעת הקמתה את ארבל, בית קשת, כפר חיטים, כפר קיש, שדמות דבורה, בית הספר החקלאי כדורי, מצפה ושרונה וארבעת היישובים הדתיים: לביא, שדה אילן, הזורעים ואחוזת נפתלי. בתחילה הוכללה משמר השלושה במועצה, אולם בשנת 1953 היא הועברה למועצת יבנאל.
בשנת 2021 פורסם כי המועצה פתחה בתהליך לשינוי שמה למען מיתוג מחודש, בדומה לשכנתה נוף הגליל ולמועצות שדות דן ועמק המעיינות. בחירות באינטרנט לבחירת השם נערכה מ-29 ביוני עד 1 ביולי 2021, כאשר ההצעות הן: שער הגליל, שדות הגליל, ארץ הגליל ומבוא הגליל. בסיום ההצבעה נקבע כי השם ישונה ל"שער הגליל" והדבר יעשה בכפוף לאישור ועדת השמות הממשלתית. ועדת השמות לא אישרה את החלפת השם כיוון שטענה שהתושבים לא היו מעורבים מספיק בבחירות. בעקבות קביעה זו ביצעה המועצה משאל נוסף שבסופו הוחלט כי המועצה תשאיר את שמה המקורי.
לוקיוס קסיוס לונגינוס
לקריאה נוספת
William Smith, Dictionary of Greek and Roman Biography and Mythology, p. 804
מועצה אזורית הגליל התחתון
גאוגרפיה
גבולות שטח השיפוט של המועצה הם: